cyanic-selkie/wikianc huggingface dataset:
Xapón
Demografía
Estes cambios na estrutura demográfica do país provocan unha serie de problemas sociais, particularmente un potencial declive na poboación traballadora e un aumento do custo dos beneficios sociais como o plan de pensións público. Ademais, os matrimonios e as persoas que non teñen fillos aumentaron considerablemente nos últimos anos. Segundo datos do 2011, a poboación do Xapón diminuíra por quinto ano consecutivo, baixando nunhas 204 000 persoas ata acadar os 126,24 millóns de habitantes. Este foi o maior declive de poboación do país dende o ano 1947, o primeiro no que se tomaron datos de poboación comparables. O terremoto e tsunami de Sendai de 2011 foi outro factor neste declive da poboación, causando unhas 16 000 mortes e 2 600 desaparicións a data de 2014. Outro dos problemas demográficos do país é o seu alto índice de suicidios, que no ano 2009 excederon os 30 000 por duodécimo ano consecutivo. O suicidio é a primeira causa de falecemento no país para persoas de menos de 30 anos de idade.
Integrina
Estrutura
As integrinas son sempre heterodímeros, polo que están formadas por dúas cadeas polipeptídicas de distinto tipo, chamadas subunidades α (alfa) e β (beta). Nos mamíferos, caracterizáronse dezaoito subunidades α e oito β, mentres que o xenoma da mosca Drosophila codifica só cinco subunidades α e dúas β, e o nematodo Caenorhabditis elegans só posúe xenes para dúas subunidades α e unha β. Tanto as subunidades α coma as β penetran na membrana plasmática e posúen pequenos dominios citoplasmáticos.
UEFA Europa League 2017-18
A UEFA Europa League 2017–18 foi a 47ª edición da segunda competición continental de fútbol a nivel de clubs en Europa, organizada pola UEFA. A final xogouse no Parc Olympique Lyonnais de Lion, en Francia. O campión foi o Atlético de Madrid, que logrou o seu 3.º título na competición.
Xapón
Literatura
miniatura|dereita|Pergamiño ilustrado do [[século XII de Genji Monogatari]] Durante o período Edo, os chōnin ('cidadáns') superaron á aristocracia samurai como produtores e consumidores de literatura no Xapón. A popularidade de obras de Saikaku é un exemplo deste cambio na lectura e autoría, mentres que Bashō reviviu a tradición poética do Kokinshū cos seus haiku) e escribiu o diario de viaxe poético Oku no Hosomichi (奥の細道). A época Meiji viu un declive das formas literarias tradicionais debido á integración de influencias literarias occidentais. Natsume Sōseki e Mori Ōgai están considerados os primeiros novelistas modernos do Xapón, seguidos de Ryūnosuke Akutagawa, Jun'ichirō Tanizaki, Yukio Mishima e Haruki Murakami. O Xapón ten dous autores gañadores do Premio Nobel de Literatura, Yasunari Kawabata no 1968 e Kenzaburō Ōe no 1994.
Deporte
miniatura|dereita|Combate de [[sumo no 2008 entre Asashōryū Akinori e Kotoshōgiku Kazuhiro.]] Tradicionalmente o sumo está considerado o deporte nacional do Xapón, e as artes marciais como o judo, o karate e o kendo teñen tamén moitos practicantes e espectadores no país. Trala Restauración Meiji introducíronse moitos deportes occidentais no Xapón que comezaron a espallarse polo sistema educativo. Xapón foi o anfitrión dos Xogos Olímpicos de 1964 en Toquio, e por dúas veces dos Xogos Olímpicos de Inverno, os de 1972 en Sapporo e os de 1998 en Nagano. Toquio vai ser o anfitrión dos Xogos Olímpicos de 2020, o que o converterá na primeira cidade asiática en acoller uns Xogos Olímpicos en dúas ocasións. O Xapón é o país asiático con máis éxitos deportivos no rugby, e no 2019 vai ser o país anfitrión da Copa do Mundo de Rugby.
Integrina
Integrinas de vertebrados
As integrinas beta-1 interaccionan con moitas cadeas alfa de integrinas. Os knockouts de xenes de integrinas en ratos non son sempre letais, o cal indica que durante o desenvolvemento embrionario, a función dunha integrina pode substituírse coa doutra para permitir a supervivencia. Algunhas integrinas están na superficie celular nun estado inactivo, e poden ser activadas rapidamente, ou postas nun estado con capacidade de unirse aos seus ligandos, pola acción de citocinas. As integrinas poden adoptar varias formas diferentes ben definidas ou "estados conformacionais". Unha vez activadas, o estado conformacional cambia para estimular a unión de ligandos, o cal despois activa os receptores (tamén inducindo cambios de forma) para orixinar unha transdución de sinais de fóra a dentro da célula.
Cardo
Cardos noutras familias
Existen plantas noutras familias que en galego reciben o nome vulgar de cardo:
Galicia Hoxe
miniatura|Logo do web do Correo en 1999. Galicia Hoxe era un xornal dixital galego que, primeiramente en papel, se publicou en Santiago de Compostela editado pola Editorial Compostela, a mesma que edita El Correo Gallego. Foi o primeiro diario en lingua galega, apareceu o 6 de xaneiro de 1994 coa cabeceira O Correo Galego e cunha tirada inicial de 10.000 exemplares, e en maio de 2003 cambiou para o seu nome definitivo. O derradeiro número en papel saíu o 28 de xuño de 2011. As razóns do peche da edición en papel hai que buscalas, segundo o propio medio, no recorte de axudas económicas que habitualmente recibía da Xunta de Galicia. Durante uns anos mantivo a súa cabeceira como diario dixital.
Ramón Ormazábal
A guerra civil: 1936–1945
En 1936, ó comezo da guerra civil española Ormazábal participa na Xunta de Defensa de Biscaia, até a constitución do Goberno Provisional do País Vasco. Dirixe a revista Euskadi Roja, do órgano en Euskadi do Partido Comunista (SEIC). Ó final da guerra civil, en abril de 1939, é apresado en Alacante polas tropas italianas do bando sublevado, e recluído no campo de concentración de Albatera, Valencia. Posteriomente é trasladado ó cárcere de Valencia, de onde foxe en maio de 1940, exiliándose primeiro nos Estados Unidos e despois en América do Sur, onde é un organizador comunista.
O Pieiro, Doniños, Ferrol
O Pieiro é un lugar da parroquia de Doniños no concello de Ferrol na provincia da Coruña. Tiña 6 habitantes no ano 2007 segundo datos do Instituto Galego de Estatística dos cales eran 4 homes e 2 mulleres, o que supón un aumento con relación ao ano 2003 cando tiña 5 habitantes.
Kosmos 36
Características
Kosmos 36 foi o primeiro membro da serie de satélites DS-P1-Yu. Estaba adicado a servir como obxectivos para as probas antisatélites e antimísiles soviéticas.
Cardo asneiro
miniatura|dereita|250px|Vista xeral da planta miniatura|250px|Onopordum acanthium [[Amédée Masclef, Atlas des plantes de France, 1891]]
Gin-tonic
miniatura|300px|dereita|Un gin-tonic cos seus ingredientes. A tónica con xenebra, tamén coñecida (en masculino) como gin-tonic, é un cóctel highball feito con xenebra e tónica vertido sobre xeo. Polo xeral adórnase cun toro ou anaco de lima. A cantidade de xenebra varía de acordo ao gusto. As proporcións suxeridas do gin-tonic son 1:1, 1:2, 1:3, e 2:3.
David Teague
Traxectoria
Debutou co North Melbourne Football Club en 2001 da man de Denis Pagan pero volveu ás bancadas cando Pagan marchou do club na temporada seguinte, no 2004 foi cedido ao Carlton Football Club que adestraba entón Pagan e nesa temporada Tongue gañou a Medalla John Nicholls pola súa coraxe na defensa. No 2006 pasou a xogar cos Northern Bullants na Victorian Football League inda que tamén xogou algúns encontros co seu equipo titular, o Carlton.
Digital Ash in a Digital Urn
Digital Ash in a Digital Urn é un dos dous álbums da banda estadounidense Bright Eyes (xunto con I'm Wide Awake, It's Morning) editados o 25 de xaneiro do 2005 a través do selo Saddle Creek Records. O disco chegou ao número 15 nos Estados Unidos e ao 43 no Reino Unido. Contrastando coa natureza acústica de I'm Wide Awake It's Morning, este traballo é máis electrónico.
Frederico III de Alemaña
Traxectoria
En 1858 casou con Vitoria, princesa do Reino Unido, filla da raíña Vitoria de Gran Bretaña e Irlanda e Alberte de Saxonia-Coburgo-Hannover, coa que tivo oito fillos:
Parque Nacional das Illas Atlánticas
Xeografía
miniatura|300px|Extensión do Parque Nacional das Illas Atlánticas As illas que forman o parque atópanse na plataforma continental das rías baixas galegas: as rías de Arousa, Pontevedra e Vigo. Na ría de Arousa están os arquipélagos de Cortegada, no seu interior, e o de Sálvora, no seu exterior. O arquipélago das Ons, formado principalmente polas illas de Ons e Onza, está no exterior da ría de Pontevedra. Por último, as illas Cíes pechan a ría de Vigo. Este arquipélago componse das illas de Monteagudo, do Faro e de San Martiño.
Arquipélagos e illas aspirantes
No caso do Tambo, a máis próxima ás demais illas declaradas, avaliouse a súa inclusión pero descartouse polo motivo das titularidades así como pola falta de continuidade co resto do parque, xa que se atopa no interior da ría pontevedresa. Con todo, incluso o goberno negociara a compra de terreo da illa para incluíla no parque. Aínda así, para Tambo tense avaliado a proposta de incluílo dentro dun novo espazo natural protexido diferente ao parque nacional. O problema para a declaración da illa como protexida é a relativa sucidade das augas no interior da ría producida principalmente pola fábrica de celulosas de Marín. A isto hai que engadir a ocupación militar que a illa tivo dende fai décadas ata a súa recente desocupación.
Clima
No inverno os ventos do sur dominan e traen consigo humidade e unha temperatura temperá. A auga do litoral, pobre en nutrientes, afunde no exterior da plataforma continental. Ademais, o aumento de choiva durante o inverno aumenta a entrada de auga fluvial desde o interior ao exterior das rías, bañando ás illas. Na primavera e outono dominan os ventos do norte, que son secos e fríos. Este proceso regula a floración das augas árticas. A comezos da primavera e no outono prodúcese fenómenos de floración desas augas frías, que aportan nutrientes ás augas superficiais e promoven a floración de algas. Entre eses dous períodos dáse un proceso e estratificación das augas por quecemento da auga superficial, e iso supón o esgotamento dos nutrientes na augas superficiais.
Os ciclos da NAO crean un ciclo de entre 3 e 7 anos de invernos cálidos, con máis humidade e tormentas, e invernos fríos e secos. De feito, estes períodos da NAO afectan á intensidade das floracións de auga.
Formación
Os arquipélagos do parque encádranse dentro macizo Hespérico, que se formou durante a oroxénese hercíniana. Este territorio do macizo erosionouse durante o mesozoico e distendeuse durante o pérmico, cando o continente Panxea comezou a separarse e o océano Atlántico a formarse. A oroxénese alpina do terciario e a posterior distensión deu lugar aos bloques orientados de N-S e N-L da actual costa galega na placa Ibérica. Os movementos da placa, os procesos de erosión fluvial, derivado do proceso de formación da cordilleira cántabra-pirenaica e os montes de León, e a baixada do nivel do mar do cretáceo superior acentúan os vales dese litoral. Foi a última glaciación e a posterior subida do nivel do mar, que comezou no cuaternario hai 2,6 millóns de anos, a que formou as rías galegas e estas illas nas súas bocas. Os igual que as rías, as illas están na aliñadas en dirección NO-SE na plataforma continental. Antes da súa inundación foron cumes do litoral galego.
Composición
Pola contra, en Cortegada case o o 80% son rochas metamórficas silíceas, isto é, xistos e paragneis. As rochas graníticas alcalinas representan arredor do 20% e aparecen como intrusión dos outros substratos formando bandas paralelas.
Ecosistemas mariños
miniatura|300px|Augas entre a illa do Faro e de San Martiño das Cíes. Estas illas Atlánticas destacan por ser un parque no que a área mariña protexida é o 86% da superficie total. É que, o espazo protexido das illas non se limita só ao medio terrestre senón que acolle a todo un espazo mariño darredor dos arquipélagos, chegando a puntos de mar de ata 70 metros de profundidade. Malia a estar en rías onde a actividade humana é importante e a súa presión sobre do espazo significativa, esta área mariña conta cunha biodiversidade importante e mostra ecosistemas en bo estado de conservación. Considerando os crustáceos, os poliquetos, os moluscos, os equinodermos e as macroalgas, estes ecosistemas mariños acollen a mínimo 871 especies.
Aves
miniatura|dereita|300px|[[Corvo mariño cristado|Cormorán mariño cristado nas Cíes.]] A importancia avifaunística está claramente determinada polas importantes poboacións de aves mariñas que usan todos os arquipélagos, ben como zonas de cría, ben como pousadoiros ou áreas de alimentación durante o inverno ou os pasos migratorios.
Mamíferos
En comparanza cos ecosistemas continentais próximos, as illas non destacan pola súa diversidade de mamíferos. Son comúns os coellos, os ratos, o rato de campo (Apodemus sylvaticus) e a rata negra (Rattus rattus). Tamén están presentes os furaños comúns (Crocidura russula), o ourizo cacho (Erinaceus europaeus) e as teupas (Talpa occidentalis). O ourizo cacho só se atopa en Cortegada.
Patrimonio arqueolóxico
As illas na idade de ferro si estiveron poboadas pois existen castros e restos de poboados deste período. Nas Cíes destaca o castro das Hortas pois acolleu ata cinco vivendas con restos de cerámica, aras ou ferramentas de pesca. Nas Ons atópase outro castro no Alto da Altura, o chamado castelo dos Mouros. Ao pé deste castro existe unha cova, chamada cova dos mouros, e que puido ser a entrada ao castro. No norte das Ons está tamén o Castro da Cova da Loba. Ademais, na Cortegada existen restos de cerámica deste período.
Impacto turístico
O turismo de verán implica un aumento do ruído na illa, máis pegadas no terreo e a liberación de produtos orgánicos ás augas. O impacto diso afecta á reprodución de aves ou implica cambios nos ecosistemas mariños máis achegados.
Turismo
As viaxes turísticas ao parque nacional pódense realizar empregando o transporte marítimo desde varios portos galegos das rías baixas, como os de Bueu, Cangas, Marín, Portonovo, Sanxenxo e ou Vigo. O acceso ás illas Cíes e Ons faise dun xeito restrinxido en canto ao número de pasaxeiros por día, sendo necesario solicitar autorizacións. As visitas ás Cíes e as Ons realízanse fundamentalmente durante a semana santa, os fins de semana de maio e durante o verán. En Sálvora o transporte ofrécese durante todo o ano agás en temporada baixa. En Cortegada as navieiras só fan viaxes baixo demanda.
Existen campamentos nas illas Cíes e en Ons. O das Cíes pode acoller ate 800 persoas. O principal das Ons atópase na Chan da Pólvora, está dispoñible para ampliar, e ten preto en Pereiró outro para campamentos de rapazada. Entre os miradoiros cómpre destacar os da Porta e Monteagudo, Pedrada Campá e o do Alto do príncipe nas Cíes; e o miradoiro de Fedorentos nas Ons. Outros puntos de interese a destacar das Ons son o Buraco do Inferno e a Punta Centulo.
Golfo de Morrosquillo
O golfo de Morrosquillo é un golfo que se atopa no sur do mar Caribe, na costa norte de Colombia, pertencente ós departamentos de Sucre e Córdoba.
Yukón
Século XIX
A pesar dos rumores sobre a presunta presenza de ouro na rexión do Yukón, non se procedeu a grandes investigacións. Tras a compra de Alasca por parte do goberno dos Estados Unidos e o consecuente abandono de Rampart House, os comerciantes da Compañía Comercial de Alasca empezaron a traballar no curso superior do río Yukón. Tres mineiros —Alfred Maio, Jack McQuesten e Arthur Harper— habendo oído destes rumores, uníronse aos traballos da compañía, aínda que o seu principal interese radicaba na procura de ouro. En 1874, Maio e McQuesten fundaron Fort Reliance, a uns quilómetros río abaixo do que sería máis tarde Dawson City. Outros mineiros e buscadores adheríronse pronto á empresa, e atopouse ouro en moitas áreas, aínda que raramente en cantidades suficientes como para que supuxese un bo negocio. Cara a 1885, unha boa cantidade deste metal foi achada no río Stewart, e McQuesten logrou convencer á compañía de que empregase aos mineiros en lugar de centrar a súa actividade no comercio de peles. Ao ano seguinte, atopáronse cantidades rendibles de ouro en bruto no río Fortymile, e fundouse un novo posto comercial, chamado tamén Fortymile, na confluencia deste río co Yukón.
Hidrografía
miniatura|250px|dereita|Ponte sobre o río Yukón, en Carmacks (Yukón) A maior parte do territorio atópase na conca do río homónimo, que desemboca no Mar de Bering. O sur do Yukón é abundante en lagos glaciares, angostos e alpinos, que flúen, en gran medida, cara ao sistema do Yukón. Os máis grandes son: Teslin, Atlin, Tagish, Marsh, Laberge, Kusawa, e Kluane. O lago Bennett, onde se deu a febre do ouro, é de menor tamaño e morre no Tagish.
Fauna
A familia dos salvenilus componse de troitas de lago, presentes en gran parte das lagoas do Yukón, así como de troitas autóctonas (Dolly Varden, touro e do Ártico). O peixe agrisado polar é ubicuo, mentres que os lagos posúen varios corégonos e inconos.
Xeografía humana
Tradicionalmente, o Yukón estaba habitado por tribos atabascas das Primeiras Nacións, que estableceran fortes redes de comercio cos tinglits do Pacífico. Estímase que o 20% da súa poboación actual é de orixe indíxena. Os inuit que habitaban nas costas do Ártico extinguíronse por mor dunha epidemia.
Administración e goberno
No século XIX, Yukón foi parte primeiro do Territorio do Noroeste administrado pola Compañía da Baía de Hudson, e logo dos Territorios do Noroeste gobernados polo Canadá. Conseguiu certo nivel de autogoberno só en 1895, cando se converteu nun distrito separado dos Territorios do Noroeste. En 1898 converteuse nun territorio separado, co seu propio Comisionado e Consello Territorial.
Antes de 1979, Yukón era administrado por un Comisionado nomeado polo Ministro federal de Asuntos Indíxenas e Desenvolvemento do Norte. Este comisionado presidía e xogaba un certo papel no nomeamento dun Consello executivo, cuxas competencias eran unicamente consultivas. En 1979, o goberno federal e o comisionado delegaron parte do seu poder nunha asemblea territorial que, nese ano, adoptou un sistema de partidos de goberno responsable. Este trámite foi efectuado a través dunha carta acreditativa expedida polo ministro Jake Epp, máis que por un procedemento lexislativo.
A Yukon Act, aprobada o 1 de abril de 2003, formalizou os poderes do goberno do Yukón e engadiu unha serie de competencias adicionais de índole territorial ao goberno do territorio (por exemplo, o control sobre a terra e os recursos naturais). Desde 2003, excepto en materia de persecucións criminais, o Yukón dispón case dos mesmos poderes que os gobernos provinciais, algo que tamén están buscando os outros dous territorios (Noroeste e Nunavut). Hoxe, o papel do Comisionado é análogo ao dun Tenente-Gobernador provincial; no entanto, a diferenza destes últimos, os comisionados non representan á raíña do Canadá, senón que son empregados do goberno federal.
Metabolismo de fármacos
O metabolismo de fármacos está dividido en tres fases. Na fase I, encimas como as citocromo P450 oxidases introducen grupos reactivos ou polares nos xenobióticos. Estes compostos modificados son despois conxugados a compostos polares nas reaccións da fase II. Estas reaccións están catalizadas por encimas transferases como as glutatión S-transferases. Finalmente, na fase III, os xenobióticos conxugados poden sufrir aínda ou maior procesamento, antes de seren recoñecidos por transportadores de efluxo e bombeados fóra das células.
Redución
Durante as reaccións de redución, un coposto químico pode entrar nun ciclo fútil, no cal gaña un electrón de radical libre, despois pérdeo inmediatamente ao oxíxeno (para formar un anión superóxido).
Fase III. Modificacións finais e excreción
Os conxugados e os seus metabolitos poden ser excretados das células na fase III do seu metabolismo, e os grupos aniónicos actúan como marcas de afinidade para unha variedade de transportadores de membrana da familia da proteína de resistencia a multidrogas (MRP). Estas proteínas son membros da familia do transportador de casete que se une ao ATP e poden catalizar o transporte dependente de ATP dunha enorme variedade de anións hidrofóbicos, e así actúan eliminando os produtos da fase II ao medio extracelular, onde poden sufrir unha maior metabolización ou ser excretados.
Sitios
Outros sitios importantes de metabolización de fármacos son as células epiteliais do tracto gastrointestinal, pulmóns, riles, e a pel. Estes sitios son xeralmente responsables de certas reaccións de toxicidade localizadas.
Factores que afectan ao metabolismo de fármacos
Os factores patolóxicos poden tamén influír no metabolismo de fármacos, como as doenzas do fígado, riles ou corazón.
Historia
A inicios do século XX, os traballos centráronse en investigar os encimas e as rutas que eran responsables da produción destes metabolitos. Este campo foi definido como unha área separada de estudo coa publicación por Richard Williams do libro Detoxication mechanisms (Mecanismos de detoxificación) en 1947. Esta moderna investigación bioquímica tivo como resultado a identificación das glutatión S-transferases en 1961, seguido do descubrimento dos citocromos P450 en 1962, e a comprensión do seu papel central no metabolismo xenobiótico en 1963.
Lugares de Nogueira de Ramuín
miniatura|dereita|[[Casa do concello de Nogueira de Ramuín.]] Galicia → Parroquias de Galicia → Lugares de Galicia → Lugares de Nogueira de Ramuín
Saudade
Etimoloxía
Hoxe contémplanse tres hipóteses que non recorren a procesos de evolución fonética regular para explicar a forma moderna da palabra saudade:
O Saudosismo
O Saudosismo é unha corrente cultural, literaria, política e filosófica nacida do Neorromanticismo. O Saudosismo tivo como órgano de expresión a revista A Águia, fundada en 1910, nun ambiente revolto pola recente proclamación da República Portuguesa, as posteriores tentativas de restauración monárquica e a proximidade da primeira guerra mundial. Os seguidores do Saudosismo agrupábanse na sociedade Renascença Portuguesa, que pretendía "revelar a 'alma lusitana', integrá-la nas suas qualidades essenciais e originárias".
Trevo
Listaxe completa
Inclúense algúns nomes vulgares en inglés.
Provincia de Castelló
A provincia de Castelló (en valenciano: Castelló; en castelán: Castellón) é unha provincia do norte da Comunidade Valenciana, con capital en Castelló de la Plana. Limita polo norte con Cataluña, ao noroeste e oeste con Aragón, e polo leste co mar Mediterráneo. Castelló de la Plana é a única localidade que supera os 50.000 habitantes pois conta con 160.714 habitantes. Despois a segue Vila-real con 44.685 habitantes.
San Cosmade, As Encrobas, Cerceda
San Cosmade é un lugar da parroquia das Encrobas no concello coruñés deCercedana comarca de Ordes. Tiña 6 habitantes no ano 2018 segundo datos do INE, dos cales 2 eran homes e 4 eran mulleres.
Valerio Massimo Manfredi
Traxectoria
Licenciado en letras clásicas e especializado en topografía do mundo antigo, ensinou na Università Cattolica del Sacro Cuore e Luigi Bocconi, ambas de Milán, na de Venecia e a Loyola University Chicago, así como tamén na Escola Práctica de Altos Estudos de Sorbona.
Mikel Laboa
Vida persoal
Aos 74 anos, logo de arrastrar diversos problemas de saúde, morreu como causa dun debilitamento xeral. Foi incinerado.
Bidual, As Encrobas, Cerceda
Bidual é un lugar da parroquia das Encrobas no concello coruñés deCercedana comarca de Ordes. Tiña 5 habitantes no ano 2011 segundo datos do INE, dos cales 1 era home e 4 eran mulleres.
Pío Carrasco Iglesias
Traxectoria
En 1894 fundou no Carril unha empresa como armador de buques. Finalmente a empresa dedicouse a consignataria co nome Pío S. Carrasco Corredor e intérprete de buques. Foi concelleiro de Vilagarcía de Arousa e na ditadura de Primo de Rivera foi nomeado alcalde o 1 de outubro de 1923, permanecendo no posto ata o 29 de xaneiro de 1924.
Blástula
Implantación
Aproximadamente dous días despois de chegar o blastocisto ao útero —entre 6 e 7 días despois da fecundación— o blastocisto adhíerese ao epitelio endometrial do útero, polo xeral no polo máis achegado á masa celular interna. Tan pronto como se fixa ao útero, o trofoblasto comeza rapidamente a proliferar formando, gradualmente, dúas capas: o citotrofoblasto cara a dentro e o sincitiotrofoblasto do lado externo.
USB On-The-Go
miniatura|dereita|Cable con conectores mini A (esquerda) e mini B (dereita), un en cada extremo. USB On-The-Go, tamén coñecido polo acrónimo USB OTG, é unha extensión da norma USB 2.0 que permite aos dispositivos USB ter máis flexibilidade na xestión da conexión USB. Permite que dispositivos como un reprodutor de son dixital ou un teléfono móbil actúen como host, polo que se lles pode conectar unha memoria USB, un rato, un teclado, un disco duro etc.
Conexión
Non é obrigatorio que ambos os dispositivos sexan compatibles con OTG para comunicarse entre eles; é suficiente que un deles o sexa, dispondo por tanto da capacidade de conectarse punto a punto. Daquela, esta unidade sería loxicamente o elemento mestre.
MV Britannic (1929)
Segunda guerra mundial
Durante a guerra, o Britannic adicouse ao transporte de tropas, transportando uns 180 000 soldados durante toda a contenda. No ano 1948 volveu a ruta Londres-Nova York.
Arenteiriño
O topónimo galego Arenteiriño pode referirse a:
Polígono industrial Vilar do Colo
Historia e descrición
En abril de 2011 a plataforma ecoloxista ADEGA convocou unha concentración contra da ampliación deste polígono. A modificación -en 2015- da ordenanza que regula os usos de Vilar do Colo fomentou a apertura de novos negocios alén do ámbito industrial.
Festa da Maruxaina
A festa da  maruxaina  é unha festa de interese turístico que se celebra cada verán na localidade galega de San Cibrao, en Lugo.
Troita á navarra
miniatura|250px|Troita á navarra A troita á navarra é un prato clásico da cociña navarra. Existen innumerábeis receitas deste tipo de peixe, pero por regra xeral consiste en encher a troita con faragullas de xamón e fritilo nunha tixola. Nalgunhas preparacións, en lugar de encher o peixe de xamón, envólvese este con liscos de xamón (empregando un escarvadentes que suxeita o conxunto). Noutras versións emprégase o touciño.
Iñaki Oyarzábal
Traxectoria política
Director das campañas do Partido Popular do País Vasco dende o ano 1999, Iñaki Oyarzábal foi un dos primeiros críticos de María San Gil por cuestionar o liderado de Mariano Rajoy. En 2008, tras a chegada de Antonio Basagoiti á presidencia do partido, foi nomeado secretario xeral. Nas eleccións ao Parlamento Vasco de 2009 foi cabeza de lista por Árana. En febreiro de 2012 foi nomeado secretario de Xustiza, Dereitos e Liberdades do PP.
Linköping HC
O Linköpings Hockey Club ou LHC (coñecido coloquialmente polos seus seareiros como Cluben) é un equipo profesional de hóckey sobre xeo da cidade de Linköping, Östergötland (Suecia). O equipo fundouse o 4 de agosto de 1976, cando a sección de hóckey sobre xeo do BK Kenty se independizou. Dende o 2001 compite na máxima categoría do hóckey sobre xeo sueco, a SHL. Xoga os seus partidos como local no Cloetta Center, un pavillón con capacidade para 8.500 espectadores.
Samsung Galaxy S II
Procesador
O Motorola Atrix foi promocionado en xuño de 2011 como "o smartphone máis poderoso do mundo"; no entanto, a Advertising Standards Authority do Reino Unido determinou que este non era tan poderoso como o Samsung Galaxy S II xa que este último conta cun procesador máis rápido.
Determinación do sexo por haplodiploidía
Determinación do sexo nas abellas
Como as femias reprodutoras poden poñer tamén ovos non fertilizados dos que se orixinaran os seus fillos machos, o sistema de determinación sexual haplodiploide incrementa a eficacia biolóxica (fitness) dos individuos debido a unha selección indirecta. Como a obreira está máis relacionada coas súas irmás (as outras fillas da mestra) ca coa súa propia posible descendencia, o feito de axudar a sobrevivir á descendencia da abella mestra axuda a difundir os mesmos xenes que posúe a obreira máis eficazmente do que se produciría se elas mesmas se reproducisen. A obreiras teñen vida curta e están constantemente sendo substituídas por novas xeracións, e así esta selección de parentesco é posiblemente unha estratexia para asegurar o correcto funcionamento da colmea. Porén, xa que as abellas mestras se aparean normalmente con ducias de machos, non todas as obreiras son irmás completas (algunhas son só irmáns pola parte da nai).
Patriarca de Constantinopla
Antes do Gran Cisma
No século IX sucedeu a cristianización de Bulgaria, territorio baixo a xurisdición do patriarcado. Posteriormente, no mesmo século, chegou a a cristianización do Rus de Kíiv. Para comezos do século XI a maioría do mundo eslavo, principal territorio do Patriarcado, convertérase ao cristianismo.
Igrexa ortodoxa
A xurisdición do patriarca diminuíu co paso do tempo. A Igrexa ortodoxa rusa declarou en 1448 a súa autocefalia, pouco antes da caída de Constantinopla en mans otomás. A Igrexa ortodoxa serbia foi declarada independente polo goberno do país en 1832. Co debilitamento do poder otomán chegou a declaración de autocefalia da Igrexa de Grecia en 1833, da Igrexa ortodoxa romanesa en 1865. En 1860 separouse a Igrexa ortodoxa búlgara e en 1922 a Igrexa ortodoxa albanesa declarou a súa autocefalia.
Samsung Galaxy S II
Conectividad
Samsung tamén incluíu unha nova tecnoloxía de conexión de alta-definición chamada Ligazón de Alta Definición Móbil (MHL en inglés).A principal especialidade do MHL é que está optimizado para dispositivos móbiles permitindo a batería do dispositivo ser cargada mentres que ao mesmo tempo reproducir contido multimedia. Para o Galaxy S II,o estándar da industria para o porto micro-USB atópase na parte inferior do dispositivo pódese utilizar cun conector MHL para unha saída de TV de conexión a unha pantalla externa, tales como unha televisión de alta definición.
UCI WorldTour 2016
Equipos
O número de equipos do circuíto é de 18, un máis ca na tempada pasada. Estes 18 equipos son os 17 do ano pasado máis o Team Dimension Data que ascendeu da categoría Profesional Continental. Estes equipos están obrigados a participar en todas as probas do WorldTour.
El Alcance (Santiago de Compostela)
Segunda etapa
Apareceu o 3 de febreiro de 1897, coa mesma tendencia católica e rexionalista conservadora. Foron os seus redactores Alfredo Brañas, Francisco Romero Blanco e Salvador Cabeza de León.
Diego Moldes
miniatura|Roman Polanski e Diego Moldes en Madrid. Diego Moldes, nado en Pontevedra o 27 de xaneiro de 1977, é un escritor galego en lingua castelá.
Traxectoria
Diego Moldes é fillo de Francisco Moldes Fontán, neto de José Moldes Castro e bisneto de Ángel Moldes Barreiro.
Softcombat
Softcombat deportivo
Esta modalidade non está recoñecida como deporte oficialmente en ningún país, pero moitos están traballando niso.
Modern sword fighting
Esta é a modalidade máis intensa e agresiva de todas, máis próxima ó combate de Hema ou u bohurt. Non existe restrición na forza dos golpes ou nas zonas de impacto permitidas. A combinación de armas máis habitual é espada e escudo, e o uso de proteccións é imprescindible. As proteccións son específicas para este deporte, e pódense empregar para a práctica segura ou xuvenil dos deportes medievais mencionados. É unha práctica moi similar ó softcombat fullcontact.
España
En España, o Larp comeza a mediados finais dos 80, pero o uso de armas acolchadas comeza a empregarse a principios dos 90 en eventos da Sociedad Tolkien Española. Durante esta década esténdese ós primeiros eventos de rol en vivo que comezan a organizarse na península, e é a comezos dos 2000 cando o softcombat se afianza como forma de resolver os combates no rol en vivo. O desenvolvemento do softcombat no Rol en vivo español seguiu diferentes correntes, indo dende regulamentos moi amplos e detallados ata outros sen regras nos que os contendentes deciden o vencedor e o vencido de mutuo acordo.
Feiraco
Historia
Feiraco, Sociedade Cooperativa Galega foi formada en 1968 por 125 persoas da comarca da Barcala. O rexistrador da propiedade Jesús García Calvo, impulsor do proxecto, foi elixido primeiro presidente, cargo que ocupou até 2008, ano en que o sucedeu o gandeiro de Olveira (Dumbría) José Antonio Casais. Dende 2012 a cooperativa está presidida por José Montes Pérez.
Fisetéridos
Os fisetéridos (Physeteridae) son unha familia de cetáceos odontocetos que comprende na actualidade un só xénero, Physeter, cunha soa especie, Physeter macrocephalus, o cachalote, pero con outras moitas fósiles.
Pica de gorxa rubia
Descrición
Son paxaros de entre 14 e 15 cm. de lonxitude, coa parte superior do corpo de cor castaña. A parte superior da cabeza e a parte superior do lombo teñen faixas lonxitudinais escuras. A rabadilla está punteada de negro. As aves adultas teñen unha gorxa de cor ferruxe moi característica. Esta coloración espállase nalgúns exemplares ata o papo e os lados da cabeza. O resto da parte inferior é amarela clara, con puntos negros no peito e nos flancos. As aves novas teñen a gorxa branca durante o seu primeiro inverno de vida, teñen unha lista superciliar e un pequeno anel ocular brancos e liñas abrancazadas no lombo.
Desnitrificación
miniatura|dereita|300px|Ciclo do nitróxeno no [[solo. As bacterias desnitrificantes devolven o nitróxeno á atmosfera.]] A desnitrificación é un proceso metabólico realizado por microorganismos que usa o nitrato como aceptor terminal de electróns en condicións anóxicas (ausencia de oxíxeno) principalmente, no cal os nitratos redúcense orixinando nitróxeno gas. Isto ocorre en etapas sucesivas catalizadas por sistemas encimáticos diferentes, nas que aparecen como produtos intermedios nitritos, óxido nítrico e óxido nitroso. É un proceso respiratorio que forma parte do ciclo do nitróxeno e pode aplicarse ao tratamento de augas. As reaccións implicadas na desnitrificación poden producir o gas N2O, que é un gas de efecto invernadoiro.
A desnitrificación ten lugar en condicións especiais tanto en ecosistemas terrestres coma mariños. En xeral, ocorre onde o oxíxeno, que é un aceptor de electróns máis favorable, está moi diminuído e as bacterias utilizan o nitrato como un aceptor de electróns substituto. Debido á alta concentración de oxíxeno da nosa atmosfera, a desnitrificación só ten lugar en ambientes anóxicos nos que o consumo de oxíxeno excede á súa dispoñibilidade e onde están presentes suficientes cantidades de nitrato. Estes ambientes poden ser certos solos augas subterráneas, zonas húmidas, campos petrolíferos, partes pouco ventiladas do océano e os sedimentos do leito do mar.
Relación C/N
A desnitrificación heterótrofa en consorcios está en grande medida determinada pola relación entre o composto orgánico doante de electróns e o nitrato (relación C/N). Segundo a literatura, obtense un proceso desnitrificante óptimo a relación estequiométrica. Aínda que depende do doante de electróns, pódese considerar que cunha relación C/N menor a 5, pero superior á relación estequiométrica, o proceso desnitrificante lévase a cabo sen limitación, e cunha relación entre 5 e 21,3 lévase a cabo a desnitrificación e produción de metano. A relacións C/N maiores, prodúcese metano sen que haxa desnitrificación. Isto débese a que o proceso desnitrificante diminúe e aparece a amonificación, que pasa a ser o proceso dominante a relacións C/N maiores de 51.
Aplicacións
∆Gº´=-765,7 kJ/ reacción. (Ecuación 2)
Slackware
Slackware Linux é a distribución Linux máis antiga que ten vixencia. O seu primeiro lanzamento foi en abril do ano 1993, e actualmente conta coa versión 14.1. Contén un programa de instalación doado de usar (mais pode ser unha distribución complexa para os novos en sistemas linux), extensa documentación aínda que pouca en galego, e un sistema de xestión de paquetes baseado en menús.
Río Tennessee
Encoros
miniatura|esquerda|Pescadores preto da presa Wilson no río Tennessee, á altura de Florence, arrededor de 1940. O río foi represado numerosas veces, principalmente por proxectos da Tennessee Valley Authority (TVA). A construción da presa do encoro de Kentucky no río Tennessee e a presa de Corps' Barkley no treito final do río Cumberland creou un espazo natural, a área Nacional de Recreo Land Between the Lakes (terra entre os lagos). Estes dous encoros, o Kentucky e o Barkley, comunícanse por unha canle artificial nas proximidades da aldea de Grand Rivers. A canle acurta o tráfico fluvial dos barcos que veñen polo Tennessee e van cara o curso baixo do Ohio ou cara ao Cumberland, e dos que veñen polo río Cumberland e van cara o río Mississippi e o curso alto do Ohio.
Catalepsia
Síntomas
Os síntomas son corpo e membros ríxidos. Os membros permanecen na mesma posición cando son movidos (flexibilidade cérea), non hai unha respuesta aos estímulos visuais nin aos táctiles, unha perda do control muscular e a desaceleración das funcións corporais, tales coma a da respiración, a dixestión e a do latexo cardíaco, e a persoa asemella estar morta.
Historia
Antigamente pensábase que os pacientes con catalepsia reviviran por mor dun milagre divino ou por maxia negra, xa que no pasado xa existían casos de persoas que foran enterradas vivas e na realidade estaban sufrindo catalepsia. Moitos especialistas, con todo, afirman que iso non sería posible hoxe en día, xa que existen unha serie de equipamentos tecnolóxicos que, cando son correctamente utilizados, non fallan ao definir os sinais vitais e permiten autentificar o óbito con precisión. E como o tradicional exame forense para determinar a causa de morte implica abrir o corpo para analizar os órganos, se un paciente non chegase morto, seguramente morrería tralo exame forense.
Teodelapo
Teodelapo (Theudelapius) foi fillo do primeiro duque Faroaldo I de Spoleto. Loitou pola sucesión cun irmán, impúxose e sucedeu a Ariúlfo cando este morreu, sobre o 602.
Jaime Pacheco
Vida persoal
Casou con María Avalle Lago e foi pai de Jaime e Alberto.
Ariúlfo
Morreu sobre o 602 e sucedeuno o fillo do seu antecesor, Teodelapo, que se impuxera a un irmán.
Fontes, Meira, Meira
Fontes é un lugar da parroquia de Meira no concello lugués de Meira. Segundo o IGE, en 2013 tiña 2 habitantes (1 home e 1 muller).
Arquivo fotográfico Wunderlich
Parte deste arquivo pode consultarse en liña e de balde na fototeca do Instituto de Patrimonio Cultural de España do Ministerio de Cultura.
Memorial Cholo Armada
Historia
O Real Club Náutico de Vigo celebra anualmente esta competición en homenaxe a Ángel Armada, coñecido como "Cholo Armada", destacado regatista do club, que tamén foi directivo da entidade e presidente da federación galega de vela. A súa traxectoria deportiva, con tres campionatos de España da clase snipe (1960, 1966 e 1968), un subcampionato de Europa (1960), catro copas de S.A.R. o Príncipe de Asturias (1969, 1971, 1975 e 1979), ademais de infinidade de vitorias noutras competicións, convertérono no deportista máis destacado da historia do club vigués. Despois do seu falecemento, en outubro de 2006, creouse este trofeo memorial, facendo coincidir a súa primeira edición coa celebración do VII Trofeo Luso-Galaico, en marzo de 2007.
Vitória, Espírito Santo
Economía
A economía de Vitória é volta para as actividades do porto, ó comercio activo, á industria, ós servizos e tamén ó turismo. A cidade conta con dous portos que están dentre os máis importantes do país: O Porto de Vitória e o Porto de Tubarão.
Xeometría alxébrica
Variedades afíns
As dúas cuestións que se formulan agora son: se se ten un subconxunto V de, cando é V=V(I(V))? E, se se ten un conxunto de polinomios, S, cando é S=I(V(S))? A resposta á primeira cuestión provea a introdución da topoloxía de Zariski, unha topoloxía en que reflicte directamente a estrutura alxébrica de. Entón V=V(I(V)) se e só se V é un conxunto Zariski-pechado. A resposta á segunda cuestión vén dada pola Hilbert Nullstellensatz. Nunha das súas formas, di que S=I(V(S)) é o ideal radical do ideal xerado por S.
Entón tense que un conxunto alxébrico é unha irreducible (ou nalgúns casos simplemente variedade) se e só se os polinomios que o definen xeran un ideal primo do anel de polinomios.
Variedades proxectivas
Considérese a variedade V(y=x²). Se se debuxa nun sistema de coordenadas cartesianas obtense unha parábola. Segundo x crece, vese que a pendente da liña que vai dende a orixe até o punto (x, x²) faise máis e máis grande. Segundo x decrece, a pendente da mesma faise máis e máis pequena.
Os primeiros xeómetras alxébricos déronse de conta rapidamente de que o espazo proxectivo tiña propiedades moito mellores que o afín ordinario. Por exemplo, o teorema de Bézout sobre o número de puntos de intersección entre dúas variedades pode ser mostrado na súa forma máis afiada só no espazo proxectivo. Por esta razón, este espazo ten un papel fundamental na xeometría alxébrica.
Hormona do crecemento
Regulación biolóxica
Os estimuladores da secreción de hGH inclúen:
Exceso de produción de GH
Os tumores secretores de GH son tipicamente recoñecidos durante a quinta década de vida. É extremadamente raro que tal tumor apareza durante a infancia, mais, cando o fai, o exceso de GH pode causar un crecemento excesivo, tradicionalmente referido como xigantismo hipofisario.
Historia
En 1985, detectáronse casos infrecuentes da enfermidade de Creutzfeldt-Jakob (similar á das "vacas tolas") en individuos que recibiran GH de cadáveres de 10 a 15 anos antes. Como se asumiu que os prións extraídos dos cadáveres durante a obtención da hormona eran os responsables de causar a enfermidade, a HGH de cadáveres deixou de utilizarse, e foi substituída pola biosintética. A partir de 2005 dispúxose de hormona do crecemento recombinante.
Provincia de Cidade Real
Hidrografía
O río Guadiana é a principal cunca hidrográfica; nace nas lagoas de Ruidera, na parte oriental da provincia, desaparecendo e volvendo a aparecer nos arredores da localidade de Villarrubia de los Ojos. Algúns dos seus afluentes importantes na provincia son o Cigüela, o Záncara e o Jabalón.
La muerte del decano
Narración
Os personaxes que aparecen son o decano, o frade, o bedel da facultade, o seu discípulo Enrique, a muller deste, o director do colexio maior, o reitor da universidade -farmacéutico-, os outros decanos, o comisario, o xuíz e o fiscal.
Carlos Arias Navarro
Carlos Arias Navarro, nado en Madrid o 11 de decembro de 1908 e finado na mesma cidade o 27 de novembro de 1989, foi un avogado e político español.
Argote
O topónimo galego Argote pode referirse a:
Cóctel
Historia
En setembro de 2005, o arqueólogo químico Patrick McGovern, da Universidade de Pensilvania anunciou o descubrimento dunha cerámica mesopotámica de 5 000 anos de antigüidade nas beiras do río Tigris, entre Irán e Iraq, que contén trazas de ácido tartárico, mel, mollo de mazá e cebada. McGovern describiu este cóctel como un "grog".
Campionato Mundial de Fórmula 1 de 1992
Pretempada
Esta foi a primeira das 2 tempadas (a outra foi 1993) na historia da Fórmula Un, onde o calendario tivo carreiras nos 6 continentes habitados (1 carreira en Asia, Oceanía, América do Sur e África, 2 en América do Norte e 10 en Europa).
Ducado de Spoleto
Historia
Desde entón o ducado foi de nomeamento imperial. O 967 Odón reuniuno ao ducado Benevento e Capua baixo Pandulfo chamado Testa di ferro (‘Cabeza de ferro’) pero á súa morte pasou a Transamundo IV ou Trasimundo IV, que foi duque de Camerino (982-989) e o 989 a Hugo duque de Toscana que o reuniu aos seus dominios ata o 999, e despois outra vez o 1010 (ata o 1020) e o 1043 (ata o 1057). O 1057 Godofredo de Lorena casou con Beatriz, viúva de Bonifacio de Toscana e Spoleto e permaneceu en posesión da casa de Toscana ata o 1158 (agás de 1093 a 1119 en que foi duque Werner II, margrave de Ancona, nomeado polo emperador durante a guerra das investiduras).
Frisinga
Frisinga é tamén a sede da cervexaría máis antiga do mundo, fundada no ano 1040 polos monxes beneditinos co nome de Bayerische Staatsbrauerei Weihenstephan. Ademais, foi nesta mesma cidade onde o duque Guillerme IV de Baviera ditou en 1516 a Lei de pureza da cervexa, na que se prohibía aos cervexeiros empregar outros ingredientes que non fosen cebada, lúpulo e auga na produción de cervexa.
Saint Helier
A parroquia de Saint Helier ten unha superficie de 10,6 km², o 9% da superficie total da illa.
Pili Pampín
María del Pilar Villar Rivas, nada en Ribasar (Rois) o 22 de marzo de 1971, é unha cantante galega, máis coñecida como Pili Pampín.
Rafael Arias-Salgado
Traxectoria
Tras a desfeita da UCD dedicouse á empresa privada, e foi presidente de PROSEGUR (1983 - 1985). En 1987 ingresou no CDS e nas súas ringleiras foi deputado por Madrid (1990 - 1992). En 1993 ingresou no Partido Popular co que foi Ministro de Fomento no período 1996 - 2000.
Suzanne Ciani
Retorno ás orixes
A principios dos anos 90, Ciani descubriu que padecía cancro de peito. Decidiu que quería curarse e dedicarse plenamente á súa paixón: a música electrónica. Instalouse na cidade de Bolinas, en California, onde atopou a inspiración para algunhas das súas músicas. En 1994 casou co avogado Joe Anderson, que lle axudou a crear a súa propia casa discográfica, Seventh Wave, coa que publicou o seu álbum Dream Suite.
Arquivo Pacheco
miniatura|250px|Vigo, [[circa|c. 1895. Foto Filippo Prosperi.]] O Arquivo Fotográfico Pacheco é unha colección fotográfica recompilada na súa maior parte por Jaime de Sousa Guedes Pacheco entre 1915 e 1981, e que está instalada na Casa das Artes de Vigo.
Copolímero
Os máis frecuentes son os polipéptidos das proteínas ou dos ácidos nucleicos. Un exemplo de distribución periódica é o do peptidoglicano.
Transamundo II
Trasimundo II ou Transamundo II foi duque longobardo de Spoleto do 724 ao 745.
A xeometría da alma
A xeometría da alma é un álbum do grupo tradicional galego Milladoiro gravado no ano 1993 en Galicia nos Estudios Cormorán polo técnico X. M. Tasende. É unha composición temática baseada nos cadros de Maruja Mallo. Serviu de banda sonora para a exposición antolóxica da devandita pintora surrealista coa que se inaugurou o Centro Galego de Arte Contemporánea de Santiago.
Kinshasa
Colonización europea
250px|miniatura|Leopoldville en 1896. O posto prosperou ao ser o primeiro porto fluvial navegable do río Congo augas arriba das cataratas Livingstone -unha serie de rápidos que se estenden por máis de 300 quilómetros río abaixo de Kinshasa. Nun principio, todas as mercancías que desde o interior eran levadas ao mar e viceversa debían ser cargadas por persoas entre Leopoldville e a cidade de Matadi, un porto fluvial situado río abaixo dos rápidos, a uns 150 quilómetros da costa. Os investidores e comerciantes europeos crearon unha agrupación internacional para construír un ferrocarril que rodeara as cataratas Livingstone e que unira Matadi con Livingstone. A liña empezouse a construír en 1890 e en 1898 foi rematada. A súa importancia económica incrementouse e o ferrocarril impulsou definitivamente o crecemento da cidade, que, en 1910, tiña apenas 10.000 habitantes.
Crecemento da capital
O crecemento da cidade comezou en 1945, tralo cesamento dos traballos forzosos que os belgas realizaron, que permitiu que aumentase a poboación negra. A cidade converteuse así no destino de numerosos habitantes dos sectores rurais na procura dun emprego, que se asentaron nas casas da zona indíxena. A cidade comezou a poboarse sobre todo de membros do pobo congo.